సొసైటీస్ రిజిస్ట్రేషన్ విధానం

సొసైటీస్ రిజిస్ట్రేషన్ విధానం 1860లో బ్రిటిష్ పరిపాలనా కాలంలో అమలులోకి వచ్చింది. ఇది ఆనాటి బ్రిటిష్ పరిపాలిత ప్రాంతాల కోసం ర్రూపొందించబడింది. ఈనాటికీ భారతదేశంలో ఈ విధానం అమలులో ఉంది. సాహిత్య, శాస్త్రీయ, ధార్మిక సంఘాల నమోదుకు ఈ విధానం దోహద పడుతుంది. 

ఈ విధానానుగుణంగా సంఘాలను ఏర్పాటు చేసుకోవచ్చు. ఒక మెమొరాండం ఆఫ్ అసోసియేషన్ (సంఘ నియమావళి) ని తయారు చేసుకొని, తద్వారా సంఘాన్ని ఏర్పరుచుకుంటారు. 7 లేదా అంతకన్నా ఎక్కువ వ్యక్తులు ఇలా సంఘంగా ఏర్పడవచ్చు. ఈ సంఘం కార్యకలాపాలు కూడా సాహిత్య, శాస్త్రీయ, ధార్మిక భావజాలాలతో కూడి ఉండాలి. సంఘ నియమావళిని రిజిస్ట్రార్ ఆఫ్ సొసైటీస్ వద్ద నమోదు చెయ్యాలి. ఈ సంఘ నియమావళిలో సంఘ పేరు, లక్ష్యాలు, పాలకమండలి సభ్యుల పేర్లు, ఉద్యోగ వివరాలు, చిరునామాతో సహా ఉంటాయి. ఈ సంఘ నియమావళి పై సభ్యుల సంతకాలు విధిగా ఉండాలి. ఈ సంఘ నియమావళితో పాటు సంఘం యొక్క నియమాలు, నిర్దేశాల యొక్క నకలు ప్రతిని కూడా అందించాలి. రూ॥50/- ల రుశుము చెల్లించాల్సి ఉంటుంది.
బయటి లంకెలు
 భారత సంఘాల నమోదు విధానం 

వర్గం:భారతదేశపు చట్టాలు‎